Meridian-M № 9
Meridian-M № 9 (Меридиан-М № 9) jeb Meridian-M № 19L ir Krievijas sakaru sistēmas Meridian otrās paaudzes pirmais pavadonis. Tas augsti eliptiskā orbītā tika palaists 2020. gada februārī. Pavadonis nodrošina sakarus militāriem un civiliem lietotājiem. Meridian-M № 9 tika palaists 2020. gada 20. februārī 08:24:54 UTC ar nesējraķeti Sojuz-2.1a / Fregat no Pļeseckas kosmodroma starta laukuma 43/4. Raķetes trešās pakāpes dzinējs izslēdzās dažas sekundes agrāk par plānoto. To izraisīja signāls par degvielas izbeigšanos. Nepareizo signālu bija radījusi programmatūras kļūda.